Bushe kuti mwatemwa ukubelenga ici cipande mu %%?
EeAwe
Baibolo pa Intaneti
BAIBOLO--AMALEMBO YA CALO CIPYA
CABA MULI
Bushe kuti mwatemwa ukubelenga ici cipande mu %%?
EeAwe
Ukutendeka 1:1-31
1Pa kutendeka+ Lesa+ apangile+ umuulu e lyo ne sonde.+2 Pano isonde tapaali nangu cimo, na pa muulu wa menshi ayengi+ pali imfifi; no mupashi wa kwa Lesa waleti waya uku kabili wabwelela uku+ pa muulu wa menshi.+3 E lyo Lesa atile:+ “Nakube ulubuuto.” Kabili kwali ulubuuto.+4 Na Lesa amwene ukuti ulubuuto naluwama, kabili Lesa alekenye ulubuuto ne mfifi.+5 Awe Lesa ainike ulubuuto ati Akasuba,+ e lyo imfifi ainike ati Ubushiku.+ Kwali ne cungulo, kwali no lucelo, ubushiku bwa kubalilapo.6 Kabili Lesa atile: “Napabe ulwelele+ pa kati ka menshi, kabili amenshi yapaatukane ku menshi+ yabiye.”7 Awe Lesa apangile ulwelele kabili apaatwile amenshi yamo yaba mwi samba lya lwelele na yambi yaba pa muulu wa lwelele.+ Kabili e fyo cali.8 Awe Lesa ainike ulwelele ati Umuulu.+ E lyo kwali icungulo, kwali no lucelo, ubushiku bwalenga shibili.9 E lyo Lesa atile: “Amenshi ayali mwi samba lya muulu nayalongane pa ncende imo, kabili nakube umulundu.”+ Kabili e fyo cali.10 Kabili Lesa ainike umulundu ati Isonde,+ e lyo amenshi ayalonganikwe pamo ayenike ati Bemba.+ Kabili Lesa amwene ukuti cawama.+11 E lyo Lesa atile: “Pe sonde napamene ifyani, ifimenwa fya nseke,+ imiti ya fisabo iitwala ifisabo mu misango+ ya iko ifyaba ne nseke sha fiko,+ pano isonde.” Kabili e fyo cali.12 Na pano isonde pamenene ifyani, ifimenwa ifyakwata imbuto mu misango+ ya fiko, ne miti iitwala ifisabo mu misango ya iko iyakwata ifisabo ifyaba ne nseke.+ Kabili Lesa amwene ukuti cawama.13 E lyo kwali icungulo, kwali no lucelo, ubushiku bwalenga shitatu.14 E lyo Lesa atile: “Mu muulu namube ifya kusanika, ifya kulekanya akasuba no bushiku;+ kabili fibe fishibilo. Na kabili fibe ifya kupiminako inshita ne nshiku ne myaka.+15 Kabili filebalika mu muulu pa kutila filesanika pe sonde.”+ Kabili e fyo cali.16 Kabili Lesa apangile ifya kusanika fibili ifikalamba, ica kusanika icakulilepo alengele ukuti cilesanika inshita ya kasuba, ne ca kusanika icacepelepo alengele ukuti cilesanika inshita ya bushiku, kabili e fyo acitile na ku ntanda.+17 E ico Lesa afibikile mu muulu pa kutila filesanika pano isonde,+18 ukuti filesanika mu nshita ya kasuba na mu nshita ya bushiku no kuti filelekanya ulubuuto ne mfifi.+ E lyo Lesa amwene ukuti cawama.+19 E lyo kwali icungulo, kwali no lucelo, ubushiku ubwalenga shine.20 Kabili Lesa atile: “Mu menshi namube ifya mweo+ ifingi, ne fyuni nafipupuke pe sonde mu lwelele.”+21 Kabili Lesa abumbile fishimweshimwe+ fya muli bemba ne fya mweo fyonse ifikulika,+ ifyali ifingi nga nshi muli bemba mu misango ya fiko, na fyonse ifipupuka ifya mapindo mu misango+ ya fiko. Kabili Lesa amwene ukuti cawama.22 Kabili Lesa alifipaalile, atile: “Sandeni, fuleni, kumaneni muli bemba,+ ne fyuni fifule pe sonde.”23 E lyo kwali icungulo, kwali no lucelo, ubushiku bwalenga shisano.24 E lyo Lesa atile: “Pe sonde+ napabe ifya mweo mu misango ya fiko, ifitekwa,+ e lyo ne fikulika+ ne nama+ sha mu mpanga pano isonde mu misango ya shiko.” Kabili e fyo cali.25 Awe Lesa apangile inama sha mu mpanga isha pano isonde mu misango ya shiko ne fitekwa mu misango ya fiko ne fikulika mu misango ya fiko.+ Kabili Lesa amwene ukuti cawama.26 Kabili Lesa atile: “Natubumbe+ umuntu mu cipasho cesu,+ uwaba nga ifwe,+ kabili aleteka isonde lyonse kumo ne sabi lya muli bemba ne fyuni fya mu lwelele ne fitekwa ne fikulika fyonse ifikulika pe sonde.”+27 E lyo Lesa abumbile umuntu mu cipasho cakwe, mu cipasho cakwe e mo amubumbiile;+ umwaume no mwanakashi e fyo ababumbile.+28 Kabili Lesa alibapaalile+ no kubeba ati: “Fyaleni,+ fuleni, kumaneni pe sonde no kulimapo,+ kabili muleteka+ isabi lya muli bemba ne fipupuka mu lwelele na fyonse ifya mweo ifikulika pe sonde.”29 E lyo Lesa atile: “Moneni, namupeela ifimenwa fyonse ifya pe sonde ifikwate mbuto ne miti yonse iitwala ifisabo ifya nseke.+ E fyo mwakulalya.+30 Inama shonse isha mu mpanga na fyonse ifipupuka mu lwelele ne fya mweo fyonse ifikulika pe sonde, na fyo nafipeela ifimenwa fyonse ifiteku ukuti e fyo filelya.”+ Kabili e fyo cali.31 E lyo Lesa amwene ifyo apangile kabili moneni! nafiwama nga nshi.+ E lyo kwali icungulo, kwali no lucelo, ubushiku bwalenga mutanda (6).
bem_Latn kam_Latn bem_Latn bem_Latn bem_Latn bem_Latn kam_Latn bem_Latn bem_Latn